pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์หมอกควันภาคเหนือ
วันพุธที่ 17 มีนาคม 2564
นายกฯ ห่วงใยสถานการณ์หมอกควันภาคเหนือ
วันพุธที่ 17 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ติดตามสถานการณ์หมอกควันภาคเหนือด้วยความห่วงใย พร้อมสั่งการให้ทุกหน่วยงานบูรณาการความช่วยเหลือประชาชนที่ได้รับผลกระทบเร่งด่วน โดยจัดตั้งคณะกรรมการ/ศูนย์บัญชาการระดับจังหวัด เพื่อรับมือสถานการณ์ จัดชุดปฏิบัติการเข้าเผชิญเหตุและควบคุมสถานการณ์ ตลอด 24 ชั่วโมง รวมถึงเจรจากับประเทศอาเซียนเพื่อลดมลพิษจากหมอกควันข้ามแดนอย่างยั่งยืน การบริหารจัดการจุดความร้อนในพื้นที่ และทําแนวกันไฟ ขณะที่หลายจังหวัดได้ออกประกาศห้ามเผาโดยเด็ดขาดจนถึงวันที่ 30 เม.ย. 64 นี้ ทั้งนี้ ขอให้ประชาชนที่อยู่ในพื้นที่เสี่ยงให้หลีกเลี่ยงการทํากิจกรรมกลางแจ้งและสวมหน้ากากอนามัย รวมทั้งปฏิบัติตามคําแนะนําของแพทย์เพื่อความปลอดภัยด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. เดินหน้า “วันป่าไม้โลก”  อาศัยความร่วมมือจากทุกภาคส่วนร่วมฟื้นฟูป่า สู่แนวคิด
วันพฤหัสบดีที่ 18 มีนาคม 2564
ทส. เดินหน้า “วันป่าไม้โลก”  อาศัยความร่วมมือจากทุกภาคส่วนร่วมฟื้นฟูป่า สู่แนวคิด
ทส. เดินหน้า “วันป่าไม้โลก”  อาศัยความร่วมมือจากทุกภาคส่วนร่วมฟื้นฟูป่า สู่แนวคิด "รัฐมีป่า ประชามีสุข"
ทส. เดินหน้า “วันป่าไม้โลก” อาศัยความร่วมมือจากทุกภาคส่วนร่วมฟื้นฟูป่า สู่แนวคิด "รัฐมีป่า ประชามีสุข"
วันนี้ (18 มีนาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติประธานเปิดงานและกล่าวถึงแนวทางการฟื้นฟูป่าไม้ เนื่องใน"วันป่าไม้โลก 2564" (International Day of Forests 2021) ซึ่งสมัชชาใหญ่แห่งสหประชาชาติ (United Nations General Assembly) ได้ประกาศให้วันที่ 21 มีนาคมของทุกปีเป็นวันป่าไม้โลก เพื่อให้ทุกภาคส่วนทั้งระดับโลก ระดับภูมิภาค ระดับประเทศ ได้ตระหนักถึงความสําคัญและประโยชน์ของป่าไม้ โดยการจัดงานในปีนี้ กรมป่าไม้จัดขึ้นภายใต้แนวคิด "Forest Restoration: A path to recovery and well - being" การฟื้นฟูป่า สู่แนวคิด "รัฐมีป่าประชามีสุข"  โดยภายในงานมีคณะผู้บริหารระดับสูงในสังกัดกระทรวง พร้อมด้วยเอกอัครราชทูตออสเตรเลียประจําประเทศไทย ผู้แทนจาก FAO ผู้แทน EU Delegation to Thailand ผู้แทนจากประเทศสาธารณรัฐประชาชนจีน ผู้แทนจากประเทศสาธารณรัฐเกาหลีใต้ อีกทั้งหน่วยงานภาครัฐ ภาคเอกชน และภาคประชาชน เข้าร่วม ณ ห้องอารีย์สัมพันธ์ กรมส่งเสริมคุณภาพสิ่งแวดล้อม และ Video Conference (วิดีโอคอนเฟอเรนซ์) ไปยังหน่วยงานในสังกัดทั่วประเทศอีกด้วย
โดยโอกาสนี้ รัฐมนตรีว่าการฯ ได้เปิดเผยว่า ในขณะนี้ กระทรวงฯ มีแนวทางการปลูกป่าและฟื้นฟูป่าในเวลาเดียวกัน ซึ่งการปลูกป่านั้น เป็นเรื่องง่าย แต่การดูแลป่าให้โต จนกระทั้งเติบโตแผ่กิ่งก้านสาขาให้คุณประโยชน์กับสังคมได้นั้นเป็นสิ่งที่ยากกว่า ดังนั้น การที่จะฟื้นฟูป่าไม้ให้เจริญเติบโตได้นั้น สิ่งสําคัญที่สุด คือ พี่น้องประชาชนต้องมีความตระหนักถึงความสําคัญและประโยชน์ของป่าไม้ในทุกๆ ตารางนิ้วของประเทศไทย ว่ามีความสําคัญอย่างไร ซึ่งการที่จะเพิ่มพื้นที่ป่า เพิ่มพื้นที่สีเขียว และลดปล่อยก๊าซคาร์บอนไดออกไซด์เป็นศูนย์ ได้นั้น จําเป็นอย่างยิ่งต้องอาศัยความร่วมมือจากทุกภาคส่วน
รัฐบาลไทย-ข่าวทำเนียบรัฐบาล-R&I คงอันดับความน่าเชื่อถือเศรษฐกิจไทยมีแนวโน้มที่ดี
วันศุกร์ที่ 19 มีนาคม 2564
R&I คงอันดับความน่าเชื่อถือเศรษฐกิจไทยมีแนวโน้มที่ดี
วันศุกร์ที่ 19 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
บริษัท Rating and Investment Information หรือ R&I ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่น ประกาศคงอันดับความน่าเชื่อถือของประเทศไทย อยู่ที่ A- และคงมุมมองความน่าเชื่อถือของประเทศไทย อยู่ในระดับมีเสถียรภาพ โดยปัจจัยสําคัญที่แสดงถึงความเชื่อมั่นในแนวทางการดําเนินโยบายของรัฐบาล เช่น ดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและพัฒนาเขตเศรษฐกิจพิเศษภาคตะวันออก (EEC), มีดุลบัญชีเดินสะพัดเกินดุล, และทุนสํารองระหว่างประเทศอยู่ในระดับสูง ทั้งนี้ R&I เชื่อมั่นว่า เศรษฐกิจไทยปี 2564 จะฟื้นตัวและเติบโตอย่างค่อยเป็นค่อยไป และจะช่วยฟื้นฟูการลงทุนภายในประเทศให้ดีขึ้นต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. มอบแนวการขับเคลื่อนงานแบบบูรณาทุกหน่วยงานในพื้นที่ เพื่อช่วยเหลือกลุ่มเปราะบางอย่างครบวงจร
วันพุธที่ 24 มีนาคม 2564
รมว.พม. มอบแนวการขับเคลื่อนงานแบบบูรณาทุกหน่วยงานในพื้นที่ เพื่อช่วยเหลือกลุ่มเปราะบางอย่างครบวงจร
รมว.พม. มอบแนวการขับเคลื่อนงานแบบบูรณาทุกหน่วยงานในพื้นที่ เพื่อช่วยเหลือกลุ่มเปราะบางอย่างครบวงจร
วันนี้ (24 มี.ค. 64) เวลา 16.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มอบแนวทางและข้อคิดในการดําเนินงานตามนโยบายของรัฐบาลให้กับพัฒนาสังคมและความมั่นคงของมนุษย์จังหวัด (พมจ.) ทุกจังหวัด ในการอบรมเชิงปฏิบัติการเพื่อเพิ่มศักยภาพผู้นําในยุค 4.0 โดยมีคณะผู้บริหารกระทรวง พม. เข้าร่วม ณ โรงแรมใบหยกสกาย กรุงเทพฯ
นายจุติ กล่าวว่า วันนี้รัฐบาลเตรียมเข้าสู่โหมดฟื้นฟูประเทศ ปี 2564 สิ่งที่พลเอก ประยุทธ์ จันทร์โอชา นายกรัฐมนตรี ได้สั่งการคือการช่วยเหลือกลุ่มเปราะบางและด้านที่อยู่อาศัย โดยภายหลังจากที่ได้มีการลงนามบันทึกข้อตกลงความร่วมมือระหว่างกระทรวง 12 กระทรวง 1 หน่วยงาน ฉะนั้น การบูรณาการการทํางานทุกหน่วยงานจะต้องประสานเชื่อมโยงกันอย่างไร้รอยต่อ โดยมีกระทรวงมหาดไทย นําโดยผู้ว่าราชการจังหวัดเป็นแม่งานหรือแพทย์ใหญ่ และมีกระทรวงต่างๆ เป็นแพทย์เฉพาะทาง ซึ่งจะต้องพัฒนาคนทุกช่วงวัยของมนุษย์ โดยใช้สมุดพกครอบครัวเป็นเครื่องมือในการเก็บข้อมูลและนํามาวิเคราะห์ และจําเป็นต้องมีอาสาสมัครพัฒนาสังคมและความมั่นคงของมนุษย์ (อพม.) เพิ่ม 5 แสนคน เพื่อช่วยขับเคลื่อนงานในพื้นที่
นายจุติ กล่าวต่อว่า ทั้งนี้ ตนอยากฝากให้ พมจ. ทุกจังหวัด บูรณาการกับหน่วยงานในสังกัดกระทรวงต่างๆ ระดับพื้นที่ ร่วมลงไปสํารวจและช่วยเหลือในภารกิจงานที่เกี่ยวข้อง อาทิ การให้แรงงานจังหวัดลงไปพัฒนาทักษะด้านอาชีพ หรือการจัดหางานแก่กลุ่มเปราะบาง หรือ อสม. ช่วยลงไปดูแลในเรื่องสุขภาพแก่ผู้สูงอายุหรือคนพิการ เป็นต้น ซึ่งสิ่งที่สําคัญที่สุดในการขับเคลื่อนงาน คือการสื่อสารให้เข้าใจกันในทุกกระทรวง เพื่อให้ พมจ. ไปถ่ายทอดสู่พื้นที่ได้ถูกต้อง ชัดเจน และวิเคราะห์ว่าปัญหาไหนที่สามารถแก้ไขได้ให้รีบทําก่อน เช่น แม่เลี้ยงเดี่ยวที่ลูกไม่มีที่เรียนหนังสือ และสิ่งที่ต้องทําคือ การคาดการณ์สิ่งที่จะตามมาหลังโควิด-19 คือ คนไม่มีงานทํา คนตกงาน ปัญหารายได้ การหาอาชีพใหม่ๆ ภายหลังโควิด-19 จะต้องสามารถฝึกง่าย มีรายได้เร็ว สอดคล้องความต้องการของตลาด รวมทั้งอยากฝากให้ พมจ. และผู้ปฏิบัติงานในพื้นที่ช่วยเหลือคนทุกช่วงวัยให้ได้รู้สิทธิสวัสดิการจากรัฐที่พึงได้ โดยมีศูนย์ช่วยเหลือสังคม สายด่วน 1300 เป็นตัวแทนรับเรื่องเพื่อประสานต่อไปยังหน่วยงานที่เกี่ยวข้องในการช่วยเหลือต่อไป และสุดท้ายนี้ อยากให้ทุกคนคํานึงว่า กระทรวง พม. เป็นกระทรวงที่ให้ความช่วยเหลือกลุ่มเปราะบาง จําเป็นต้องเสียสละ อดทน และต้องทําให้ทุกคนมีความสุขและมีความมั่นคงในการดํารงชีวิตที่ดีขึ้นต่อไป
รัฐบาลไทย-ข่าวทำเนียบรัฐบาล-รมว.สุชาติ ห่วงลูกจ้างโรงงานชุดชั้นในสตรีสมุทรปราการกว่า 1,300 คน ถูกเลิกจ้าง สั่ง 5 เสือแรงงานลงพื้นที่ติดตามช่วยเหลือสิทธิประโยชน์ตามกฎหมายโดยเร็ว
วันพฤหัสบดีที่ 11 มีนาคม 2564
รมว.สุชาติ ห่วงลูกจ้างโรงงานชุดชั้นในสตรีสมุทรปราการกว่า 1,300 คน ถูกเลิกจ้าง สั่ง 5 เสือแรงงานลงพื้นที่ติดตามช่วยเหลือสิทธิประโยชน์ตามกฎหมายโดยเร็ว
รัฐมนตรีว่าการกระทรวงแรงงาน ห่วงใยลูกจ้างบริษัท บริลเลียนท์ อัลไลแอนซ์ ไทย โกลบอล จํากัด ผู้ประกอบกิจการผลิตชุดชั้นในสตรี จ.สมุทรปราการ จํานวน 1,388 คน กรณีนายจ้างมีหนังสือแจ้งเลิกจ้างลูกจ้างเนื่องจากสถานประกอบการปิดกิจการตั้งแต่ 11 มี.ค.64 เป็นต้นไป
เมื่อวันที่ 11 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีบริษัท บริลเลียนท์ อัลไลแอนซ์ ไทย โกลบอล จํากัด ผู้ประกอบกิจการผลิตชุดชั้นในสตรี จ.สมุทรปราการ กรณีนายจ้างมีหนังสือแจ้งเลิกจ้างลูกจ้างเนื่องจากปิดกิจการว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานเป็นอย่างยิ่ง จึงได้สั่งการให้กระทรวงแรงงานทํางานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
นายสุชาติกล่าวต่อว่า จากรายงานของสํานักงานสวัสดิการและคุ้มครองแรงงานจังหวัดสมุทรปราการ ปรากฏว่า สถานประกอบการดังกล่าวตั้งอยู่เลขที่ 393 หมู่ที่ 17 นิคมฯ บางพลี ต.บางเสาธง อ.บางเสาธง จ.สมุทรปราการ ประกอบกิจการผลิตชุดชั้นในสตรี มีลูกจ้างรวม 1,388 คน และเมื่อวันที่ 10 มี.ค.64 นายพงศ์เทพ เพชรโสม สวัสดิการและคุ้มครองแรงงานจังหวัดสมุทรปราการ ได้รับประสานทางโทรศัพท์จากลูกจ้าง กรณีบริษัทฯ ได้มีหนังสือแจ้งเลิกจ้างลูกจ้างเนื่องจากปิดกิจการ โดยให้มีผลการเลิกจ้างตั้งแต่วันที่ 11 มี.ค.64 เป็นต้นไป เบื้องต้นในวันนี้ (11 มี.ค.64) หน่วยงานในสังกัดกระทรวงแรงงานจังหวัดสมุทรปราการ ได้แก่ สวัสดิการและคุ้มครองแรงงานจังหวัด แรงงานจังหวัด จัดหางานจังหวัด ประกันสังคมจังหวัด และผู้อํานวยการสถาบันพัฒนาฝีมือแรงงาน 1 สมุทรปราการ พร้อมเจ้าหน้าที่ที่เกี่ยวข้องร่วมชี้แจงขั้นตอนการดําเนินการ และรับคําร้องของลูกจ้าง รวมถึงกระบวนการช่วยเหลือด้านสิทธิประโยชน์จากการถูกเลิกจ้าง การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง การฝึกอาชีพเพื่อพัฒนาทักษะฝีมือ และบริการรับสมัครงาน โดยมีบริษัทใกล้เคียงเข้ามารับสมัครงานโดยตรง ณ สถาบันพัฒนาฝีมือแรงงาน 1 สมุทรปราการ
รัฐบาลไทย-ข่าวทำเนียบรัฐบาล-ปลัด สธ.ให้หลักคิด นักบริหารยุคใหม่ คนรุ่นใหม่ ต้องเป็นคนดี คนเก่ง มีความสุข
วันจันทร์ที่ 22 มีนาคม 2564
ปลัด สธ.ให้หลักคิด นักบริหารยุคใหม่ คนรุ่นใหม่ ต้องเป็นคนดี คนเก่ง มีความสุข
ปลัดกระทรวงสาธารณสุข ให้หลักคิดนักบริหารระดับสูงยุคใหม่ ยึดหลักต้องเป็นคนดี คนเก่ง ทํางานมีความสุข คิดให้รอบด้าน เรียนรู้ตลอดเวลาและนําไปใช้ให้เกิดประโยชน์กับประชาชน
ปลัดกระทรวงสาธารณสุข ให้หลักคิดนักบริหารระดับสูงยุคใหม่ ยึดหลักต้องเป็นคนดี คนเก่ง ทํางานมีความสุข คิดให้รอบด้าน เรียนรู้ตลอดเวลาและนําไปใช้ให้เกิดประโยชน์กับประชาชน
วันนี้ (22 มีนาคม 2564) ที่สํานักงานปลัดกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรนักบริหารระดับสูง กระทรวงสาธารณสุข รุ่นที่ 2 ปีงบประมาณ 2564 พร้อมบรรยายพิเศษ โดยนายแพทย์เกียรติภูมิ ได้ให้หลักคิดว่า นักบริหารยุคใหม่ คนรุ่นใหม่ต้องเป็น “คนดี คนเก่ง มีความสุข” ก่อให้เกิดความสมดุลในการทํางาน การเป็น “คนดี” จะต้อง คิดดี มุ่งประโยชน์ให้เกิดกับผู้อื่นมากกว่าตนเอง มีการปฏิบัติตัวที่ดี ตั้งใจดี มีทัศนคติที่ดี “คนเก่ง” จะต้องคิดเก่ง มีความคิดริเริ่มสร้างสรรค์ มีการวางแผนที่ดีเหมาะสมและสอดคล้องกับนโยบาย รวมถึงฝึกฝนและสร้างแนวทางการทํางานใหม่ๆ หาทางออกให้กับปัญหาได้ มีมุมมองหลายมิติสามารถตัดสินใจได้ดีเกิดประโยชน์กับคนหมู่มากและคนหมู่น้อย มีความพึงพอใจ และ “มีความสุข” จะเกิดขึ้นได้จะต้องมีความสุขจากภายใน 80% สร้างขึ้นเองได้ด้วยการคิดบวก มีความรู้สึกดีกับตัวเอง ความภาคภูมิใจ และจากความสุขภายนอกอีก 20% รับฟังผู้อื่นเพื่อพัฒนาตนเอง ปรับตัวและองค์กรให้ทันต่อการเปลี่ยนแปลง ศึกษาหาความรู้เพิ่มเติมตลอดเวลา เพื่อนําองค์กรก้าวสู่ความสําเร็จต่อไป
“ทุกวันนี้โลกหมุนเร็ว เมื่อสถานการณ์มีการเปลี่ยนแปลง การบริหารจัดการงานจึงต้องมีการเปลี่ยนแปลงตามคําตอบที่ถูกต้องของเมื่อวาน อาจไม่ใช่คําตอบที่ถูกต้องของวันนี้ ขอให้คิดให้รอบด้าน บนพื้นฐานของศีลธรรม ความถูกต้อง และผลประโยชน์ของประชาชน” นายแพทย์เกียรติภูมิกล่าว
*********************** 22 มีนาคม 2564
รัฐบาลไทย-ข่าวทำเนียบรัฐบาล-"รัฐมนตรีช่วยว่าการกระทรวงกลาโหม ติดตามปัญหา ข้อขัดข้อง และข้อเสนอแนะ ในพื้นที่จังหวัดชายแดนภาคใต้"
วันศุกร์ที่ 12 มีนาคม 2564
"รัฐมนตรีช่วยว่าการกระทรวงกลาโหม ติดตามปัญหา ข้อขัดข้อง และข้อเสนอแนะ ในพื้นที่จังหวัดชายแดนภาคใต้"
พล.อ.ชัยชาญ ช้างมงคล รมช.กห./หัวหน้าผู้แทนพิเศษของรัฐบาล เดินทางไปปฏิบัติราชการในพื้นที่จังหวัดชายแดนภาคใต้
โดยเป็นประธานการประชุมผู้แทนพิเศษของรัฐบาล ได้รับทราบผลการดําเนินงานการขับเคลื่อนการแก้ไขปัญหาจังหวัดชายแดนภาคใต้ ในห้วงที่ผ่านมา หลังจากนั้น
ได้ร่วมประชุมกับผู้ว่าราชการจังหวัดปัตตานี ยะลา นราธิวาส ซึ่งเป็นประธานคณะกรรมการขับเคลื่อนไทยไปด้วยกันของแต่ละจังหวัด เพื่อติดตามปัญหา ข้อขัดข้อง และข้อเสนอแนะ ที่จังหวัดต้องการให้คณะทํางานที่รัฐมนตรีกํากับดูแลพื้นที่จังหวัดชายแดนภาคใต้ช่วยประสานงานกับหน่วยงานที่เกี่ยวข้องในการขับเคลื่อนโครงการ/แผนงานที่แต่ละจังหวัดจัดทําให้สามารถดําเนินการได้อย่างมีประสิทธิภาพบรรลุเป้าหมายตามกรอบเวลา อันจะก่อให้เกิดประโยชน์ต่อประชาชนในพื้นที่ที่จะได้รับจากการพัฒนาพื้นที่ให้เจริญก้าวหน้า มีความสงบสุข สร้างฐานรากที่มั่นคงในอนาคตต่อไป (12 มี.ค.64)
รัฐบาลไทย-ข่าวทำเนียบรัฐบาล-“วราวุธ” เปิดระบบกระจายน้ำต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
วันเสาร์ที่ 20 มีนาคม 2564
“วราวุธ” เปิดระบบกระจายน้ําต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
“วราวุธ” เปิดระบบกระจายน้ําต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
“วราวุธ” เปิดระบบกระจายน้ําต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
วันนี้ (20 มี.ค. 64) เวลา 8.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่เปิดโครงการอนุรักษ์ฟื้นฟูแหล่งน้ําพร้อมระบบกระจายน้ําด้วยพลังงานแสงอาทิตย์ (หนองบ่อ-หนองแข้) บ้านนาเวียง ตําบลกู่จาน อําเภอคําเขื่อนแก้ว จังหวัดยโสธร และเยี่ยมชมนิทรรศการ การสาธิตการจัดทําผลิตภัณฑ์ถั่วลิสงของวิสาหกิจชุมชน มอบน้ําดื่มแก่ตัวแทนผู้นําชุมชน และปลูกต้นรวงผึ้ง บริเวณโครงการฯ โดยมีนายชลธี ยังตรง ผู้ว่าราชการจังหวัดยโสธร และประชาชนในพื้นที่ ให้การต้อนรับ
นายวราวุธ ศิลปอาชา กล่าวว่า ดีใจกับประชาชนบ้านนาเวียง ที่ได้รับการสนับสนุนโครงการด้านทรัพยากรน้ําจากรัฐบาล ภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรี ซึ่งมีความห่วงใยต่อคุณภาพชีวิตของประชาชน โดยโครงการอนุรักษ์ฟื้นฟูแหล่งน้ํา และพัฒนาระบบกระจายน้ํา จะเป็นการเพิ่มการใช้ประโยชน์จากแหล่งน้ํา สร้างความมั่นคงด้านทรัพยากรน้ํา สนับสนุนน้ําเพื่อการอุปโภคบริโภคและการเกษตร โดยเฉพาะในพื้นที่เสี่ยงภัยแล้ง พร้อมกล่าวทิ้งท้ายให้ประชาชนในพื้นที่ ใช้น้ําอย่างประหยัดและคุ้มค่า และช่วยกันดูแลรักษาระบบให้สามารถใช้ประโยชน์ได้ต่อไป
โดยแหล่งน้ําหนองบ่อ-หนองแข้ เป็นแหล่งน้ําธรรมชาติ มีเนื้อที่ประมาณ 80 ไร่ เดิมมีสภาพตื่นเขิน เก็บกักน้ําได้น้อย ไม่พอเพียงต่อความต้องการของประชาชนในพื้นที่ โดยเฉพาะในฤดูร้อนน้ําจะแห้งขอดในปีงบประมาณ 2562 จึงได้มีการเพิ่มประสิทธิภาพการใช้ประโยชน์ของแหล่งน้ําที่ดําเนินการอนุรักษ์ฟื้นฟูไว้แล้ว ให้เกิดประโยชน์สูงสุดแก่เกษตรกรของหมู่บ้าน ด้วยการเพิ่มระบบกระจายน้ําด้วยพลังงานแสงอาทิตย์ขึ้น เพื่อให้กลุ่มเกษตรกรได้นําน้ําไปใช้ในการเพาะปลูกพืชไร่ พืชสวน พืชผักสวนครัว สร้างรายได้เสริมหลังฤดูเก็บเกี่ยว โดยเน้นการปลูกพืชอายุสั้นใช้น้ําน้อย สร้างมูลค่าเพิ่ม สร้างงาน ลดการละทิ้งถิ่นฐานไปทํางานนอกพื้นที่ โดยมีคณะกรรมบริหารกลุ่มผู้ใช้น้ําและสมาชิกกลุ่มผู้ใช้น้ําร่วมกันดูแลบํารุงรักษา ครอบคลุมพื้นที่เพาะปลูกประมาณ 470 ไร่ ครัวเรือนที่ได้รับประโยชน์ 227 ครัวเรือน (900 คน) ซึ่งระบบกระจายน้ําด้วยพลังงานแสงอาทิตย์จะช่วยลดต้นทุนการผลิตให้กับวิสาหกิจชุมชน
ในปีงบประมาณ 2563 ได้ดําเนินโครงการระบบกระจายน้ํา สนับสนุนเกษตรแปลงใหญ่ถั่วลิสงเพิ่มเติม เพื่อให้มีแหล่งน้ําเพียงพอต่อการสร้างผลผลิตทางการเกษตร โดยการติดตั้งหอถังสูงทรงแคปซูล ขนาด 100 ลูกบาศก์เมตร จํานวน 3 ถัง พร้อมปั๊มสูบน้ําผิวดินด้วยพลังงานแสงอาทิตย์ ขนาด 310 วัตต์ จํานวน 96 แผง และต่อท่อความยาว 800 เมตร งบประมาณ 9.85 ล้านบาท ขณะนี้อยู่ระหว่างการดําเนินการ หากแล้วเสร็จจะสามารถกระจายน้ําครอบคลุมพื้นที่เพาะปลูกเพิ่มอีกประมาณ 520 ไร่ ครัวเรือนที่ได้รับประโยชน์กว่า 110 ครัวเรือน (480 คน) ทั้งนี้ เมื่อโครงการระบบกระจายน้ําด้วยพลังงานแสงอาทิตย์แล้วเสร็จทั้งหมด พื้นที่เกษตรจะได้รับประโยชน์ รวมกว่า 1,200 ไร่ เกิดการจ้างงานในพื้นที่ คาดว่ารายได้ครัวเรือนจะเพิ่มขึ้นจากเดิม โดยครัวเรือนจะได้ประโยชน์ประมาณ 387 ครัวเรือน (1500 คน)
รัฐบาลไทย-ข่าวทำเนียบรัฐบาล-นายกรัฐมนตรีขับเคลื่อน 5G ครอบคลุมคมนาคม/ศึกษา/เกษตร/อุตสาหกรรม/สาธารณสุข เน้นประชาชนเข้าถึงประโยชน์ ลดความเหลื่อมล้ำในสังคม
วันอังคารที่ 9 มีนาคม 2564
นายกรัฐมนตรีขับเคลื่อน 5G ครอบคลุมคมนาคม/ศึกษา/เกษตร/อุตสาหกรรม/สาธารณสุข เน้นประชาชนเข้าถึงประโยชน์ ลดความเหลื่อมล้ําในสังคม
พลเอก ประยุทธ์ จันทร์โอชา นายกรัฐมนตรี ขับเคลื่อน 5G ครอบคลุมคมนาคม/ศึกษา/เกษตร/อุตสาหกรรม/สาธารณสุข เน้นประชาชนเข้าถึงประโยชน์ ลดความเหลื่อมล้ําในสังคม
วันนี้ (8 มี.ค.64) เวลา 09.30 น.ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการขับเคลื่อน 5G แห่งชาติ ครั้งที่ 1/2564 โดยที่ประชุมพิจารณาประเด็นสําคัญ ทั้งการขับเคลื่อนต่อยอด5Gของประเทศไทยให้เห็นผลเป็นรูปธรรมมากขึ้นการส่งเสริมการใช้ประโยชน์จากเทคโนโลยี5Gในภาคส่วนต่างๆการพัฒนานวัตกรรม รวมถึงการส่งเสริมการลงทุนด้านโครงสร้างพื้นฐาน5Gในประเทศโดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เข้าร่วมประชุมด้วย
โอกาสนี้ นายกรัฐมนตรี กล่าวถึงการประชุมคณะกรรมการขับเคลื่อน 5G แห่งชาติครั้งนี้ว่าเป็นการประชุมครั้ง 2 เพื่อต่อยอด 5G ของไทยให้เห็นผลอย่างเป็นรูปธรรม หลังจากได้เห็นชอบร่างแผนปฏิบัติการว่าด้วยการส่งเสริมการใช้ประโยชน์จากเทคโนโลยี 5G ของประเทศไทย รวมถึงนําร่องการใช้ประโยชน์จากเทคโนโลยี 5G ในโครงการนําร่องด้านต่างๆ อาทิ คมนาคม การศึกษา การเกษตร อุตสาหกรรมและเมืองอัจฉริยะ (Smart City) รวมทั้งสาธารณสุขและการรักษาพยาบาล โดยเฉพาะด้านสาธารณสุขให้ใช้ประโยชน์ 5G เชื่อมโยงสาธารณสุขปฐมภูมิ และทุติยภูมิ ตลอดจนโรงพยาลในพื้นที่ต่าง ๆ ของประเทศ เพื่อให้ประชาชนสามารถเข้าถึงบริการสาธารณสุขอย่างทั่วถึง รวมทั้งการใช้เทคโนโลยีเผยแพร่ข้อมูลสร้างการรับรู้และความเข้าใจเกี่ยวกับการดูแลรักษาสุขตนเองให้ปลอดภัย พร้อมเน้นย้ําให้สร้างการรับรู้กับประชาชนให้มากขึ้นเพื่อจะได้เกิดความเข้าใจและใช้ประโยชน์จากเทคโนโลยี 5G ได้อย่างเต็มประสิทธิภาพ และทําให้ประชาชนทุกกลุ่มสามารถเข้าถึงได้อย่างเท่าเทียม
ทั้งนี้ ที่ประชุมมีมติเห็นชอบ(ร่าง)แนวทางการส่งเสริมการใช้ประโยชน์เทคโนโลยี5Gของประเทศไทย และมอบหมายให้ฝ่ายเลขานุการดําเนินการในรายละเอียด เพื่อเสนอคณะรัฐมนตรีพิจารณาเห็นชอบต่อไปรวมทั้งเห็นชอบการขยายผลการนําร่องการใช้ประโยชน์จากเทคโนโลยี5Gประกอบด้วยโครงการนําร่องด้านคมนาคมสถานีอัจฉริยะ (Smart Station) ณ สถานีกลางบางซื่อ ด้านการศึกษา โครงการนําร่อง Smart Campus ด้านการเกษตร โครงการนําร่องเกษตรดิจิทัล (Smart Agriculture) เพื่อการพัฒนาระบบส่งเสริมการเพาะเลี้ยงสาหร่ายผมนางและปลากะพงขาวในลุ่มน้ําทะเลสาบสงขลา และโครงการนําร่องเกษตรดิจิทัลด้วยเทคโนโลยี 5G สําหรับการบริหารจัดการน้ําอัจฉริยะ (Smart Irrigation) ร่วมกับมูลนิธิปิดทองหลังพระ สืบสานแนวพระราชดําริ ณ จังหวัดอุดรธานี ด้านอุตสาหกรรม โครงการนําร่องโรงงานอัจฉริยะ (Smart Factory) ด้วยเทคโนโลยี 5G ณ โรงงานในเครือ บริษัท พีทีที โกลบอล เคมิคอล จํากัด (PTTGC) ซึ่งอยู่บนพื้นที่เขตพัฒนาพิเศษภาคตะวันออก (EEC) และด้านเมืองอัจฉริยะ โครงการนําร่องบ้านฉาง 5G สมาร์ทซิตี้ (5G Smart City) เพื่อเป็นการกระตุ้นให้เกิดรับรู้ถึงศักยภาพของเทคโนโลยี 5G เกิดการถ่ายทอดองค์ความรู้ สามารถใช้ประโยชน์จากเทคโนโลยี 5G ขับเคลื่อนเศรษฐกิจและสังคมของประเทศได้อย่างทั่วถึง เท่าเทียม เต็มประสิทธิภาพ และลดความเหลื่อมล้ําในสังคม
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แรงงานเฮ!! รับแล้ว 1,000 บาทแรก
วันจันทร์ที่ 22 มีนาคม 2564
แรงงานเฮ!! รับแล้ว 1,000 บาทแรก
นายสุชาติ ชมกลิ่น รัฐมนตรีว่าการกระทรวงแรงงาน เผย ผู้ประกันตนมาตรา 33 จะได้รับเงินงวดแรก 1,000 บาท ในวันนี้ (22 มี.ค.64) ผ่านแอพพลิเคชั่น ‘เป๋าตัง’งวดที่ 2 วันที่ 29 มี.ค.งวดที่ 3 วันที่ 5 เม.ย.และงวดที่ 4 วันที่ 12 เม.ย.64 เน้นย้ําใช้ซื้อสินค้าและบริ
เมื่อวันที่ 22 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในวันนี้ (22 มี.ค.64) ผู้ประกันตนมาตรา 33 จะได้รับเงินงวดแรก จํานวน 1,000 บาท ตามโครงการ ม33เรารักกันที่รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญในการช่วยเหลือเยียวยาแบ่งเบาภาระค่าครองชีพของผู้ประกันตนมาตรา 33 ให้ได้รับสิทธิคนละ 4,000 บาท ซึ่งหลังจากที่ผู้มีสิทธิเปิดใช้งานและยืนยันตัวตนผ่านแอพพลิเคชั่น ‘เป๋าตัง’จะได้รับวงเงินเป็นรายสัปดาห์ละ 1,000 บาทโดยงวดแรก 22 มี.ค.64 งวดที่ 2 วันที่ 29 มี.ค.64 งวดที่ 3 วันที่ 5 เม.ย.64 และงวดที่ 4 วันที่ 12 เม.ย.64ผู้มีสิทธิสามารถใช้เงินซื้อสินค้าและบริการตั้งแต่เวลา 06.00 – 23.00 น. และวงเงินคงเหลือสามารถสะสมได้ภายในวันที่ 31 พ.ค.64 เท่านั้น ส่วนกรณีการตรวจสอบสถานะผู้ได้รับสิทธิผ่านทาง www.ม33เรารักกัน.com และกดยืนยันตัวตนผ่านแอพพลิเคชั่น‘เป๋าตัง’จนถึงวันที่ 31 พ.ค.64 หากตรวจสอบแล้วไม่มีสิทธิ จะต้องรีบทบทวนสิทธิ ตั้งแต่วันที่ 15 -28 มี.ค.64 กลุ่มแรก ผู้ยังไม่ได้ลงทะเบียนมาก่อนกับชื่อ นามสกุลผิดให้ทบทวนผ่านเว็บไซต์ www.ม33เรารักกัน.com กลุ่มที่ 2 ผู้ไม่มีสมาร์ทโฟน ลงทะเบียนแล้วแต่ระบบแจ้งว่าไม่ได้อยู่ในมาตรา 33 ต้องไปทบทวนสิทธิที่ สํานักงานประกันสังคมกรุงเทพมหานครพื้นที่/จังหวัด/สาขา ทั่วประเทศตั้งแต่เวลา 08.30 – 17.00 น.ทุกวันไม่เว้นวันหยุดราชการ โดยให้นําบัตรประชาชนแบบสมาร์ทการ์ดมาด้วย
นายสุชาติยังกล่าวต่อว่า โครงการ ม33เรารักกัน ถือว่าได้ประโยชน์กับผู้ประกันตนหลายกลุ่ม ซึ่งพวกเขายังไม่เคยได้รับการช่วยเหลือเยียวยามาก่อน แม้ว่าเงิน 4,000 บาทจะดูเหมือนไม่มาก แต่ก็สามารถช่วยเหลือบรรเทาความเดือดร้อนของพี่น้องผู้ใช้แรงงานได้มาก เนื่องจากเขาสามารถนําเงินที่ได้รับสัปดาห์ละ 1,000 บาทจนครบ 4,000 บาทไปจ่ายใช้ในสิ่งของที่จําเป็นในการดํารงชีวิต เงินส่วนนี้สามารถนําไปใช้จ่ายผ่านแอปพลิเคชัน ‘เป๋าตัง’เพื่อซื้อสินค้าและบริการผ่านร้านค้า ผู้ประกอบการรายย่อยอย่างร้านธงฟ้าที่เข้าร่วมโครงการคนละครึ่งและโครงการเราชนะ รวมถึงช่วยพ่อค้าแม่ค้ารายย่อยอย่างหาบเร่แผงลอยได้ด้วยก็จะเกิดเงินหมุนเวียนในหลายรอบและส่งผลทําให้ระบบเศรษฐกิจฟื้นตัวตามมาอีกด้วย
ทั้งนี้ โครงการ ม33เรารักกัน จะสิ้นสุดโครงการในวันที่ 31 พฤษภาคม 2564 จึงขอให้ผู้ประกันตนกลุ่มที่ยังไม่ได้ลงทะเบียนหรือทบทวนสิทธิรีบดําเนินการภายในระยะเวลาสิ้นสุดโครงการดังกล่าว
รัฐบาลไทย-ข่าวทำเนียบรัฐบาล-กองทุนเงินให้กู้ยืมเพื่อการศึกษาแจง จำเป็นต้องเรียกคืนหนี้ เพื่อส่งต่อโอกาสทางการศึกษา
วันจันทร์ที่ 8 มีนาคม 2564
กองทุนเงินให้กู้ยืมเพื่อการศึกษาแจง จําเป็นต้องเรียกคืนหนี้ เพื่อส่งต่อโอกาสทางการศึกษา
กองทุนเงินให้กู้ยืมเพื่อการศึกษาแจง จําเป็นต้องเรียกคืนหนี้ เพื่อส่งต่อโอกาสทางการศึกษา
วันศุกร์ที่ 5 มีนาคม พ.ศ. 2564 นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา กองทุนเงินให้กู้ยืมเพื่อการศึกษา ชี้แจงกรณีกองทุนได้มีหนังสือถึงหน่วยงานองค์กรนายจ้างภาคเอกชนในการหักเงินเดือนเพื่อชําระเงินคืนกองทุนตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560 นั้นว่า การแจ้งหักเงินเดือนได้ดําเนินการมาแล้วตั้งแต่เดือนมิถุนายน 2561 เริ่มจากหน่วยงานราชการ หน่วยงานของรัฐ รัฐวิสาหกิจ และหน่วยงานเอกชนขนาดใหญ่ ขนาดกลาง และขนาดเล็กตามลําดับ ทั้งนี้ มีหน่วยงานที่กองทุนต้องแจ้งหักเงินเดือนทั้งหมดประมาณ 107,000 แห่ง และมีผู้กู้ยืมที่เป็นพนักงานของหน่วยงานเหล่านี้ที่อยู่ในเกณฑ์หักเงินเดือนทั้งหมด 1,735,000 ราย ในช่วงที่ผ่านมา กองทุนได้แจ้งหักเงินเดือนไปยังนายจ้างแล้ว 14,813 แห่ง เป็นจํานวนผู้กู้ยืมทั้งสิ้น 1,268,000 ราย และอยู่ในระหว่างการแจ้งหักเงินเดือนในเดือนมีนาคมอีก 92,935 แห่ง ซึ่งมีผู้กู้ยืมจะอยู่ในเกณฑ์หักเงินเดือนจํานวน 466,000 ราย ทั้งนี้ กองทุนได้จัดประชุมชี้แจงให้นายจ้างได้รับทราบและเข้าใจถึงเหตุผลและความจําเป็น ซึ่งตลอด 2 ปีที่ผ่านมา นายจ้างทุกภาคส่วนได้ให้ความร่วมมือเป็นอย่างดี
เนื่องจากกองทุนเงินให้กู้ยืมเพื่อการศึกษาตั้งต้นมาจากงบประมาณแผ่นดินที่มาจากเงินภาษีของประชาชน และใช้เงินชําระหนี้ของผู้กู้ยืมรุ่นพี่หมุนเวียนเพื่อส่งต่อโอกาสทางการศึกษาให้แก่รุ่นน้อง ซึ่งต้องอาศัยความร่วมมือจากทุกภาคส่วน กองทุนขอเรียนว่า ปัจจุบัน กองทุนไม่ได้ใช้งบประมาณแผ่นดินตั้งแต่ปี 2561 และในปีการศึกษา 2563 มีผู้ขอกู้ยืมเงินเพิ่มขึ้นจาก 28,000 ล้านบาท เป็น 33,000 ล้านบาท สําหรับปีการศึกษา 2564 นี้กองทุนได้เตรียมเงินกู้ยืมเพื่อการศึกษา จํานวน 38,000 ล้านบาท สําหรับนักเรียน นักศึกษาผู้กู้ยืมจํานวน 624,000 รายไว้เรียบร้อยแล้ว กองทุนขอยืนยันว่า กองทุนจะเป็นหลักประกันของทุกครอบครัว เพื่อให้บุตรหลานและนักเรียน นักศึกษารุ่นหลังมีโอกาสเข้าถึงการศึกษาได้ทุกคนอย่างแน่นอน โดยไม่มีการจํากัดโควตาการให้กู้ยืมแต่อย่างใด
ทั้งนี้ หากนายจ้างมีข้อสงสัยสามารถติดตามรายละเอียดได้ที่เว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ “กยศ.องค์กรนายจ้าง” หรือ โทร. 09 4212 6250 - 79 (30 คู่สาย) และสําหรับผู้กู้ยืมที่ชําระเงินผ่านองค์กรนายจ้างที่มีข้อสงสัยสามารถสอบถามได้ที่ไลน์บัญชีทางการ “กยศ.หักเงินเดือน” หรือโทร. 0 2016 4888
รัฐบาลไทย-ข่าวทำเนียบรัฐบาล-กรมการขนส่งทางบกเตือนรถบรรทุกที่มีการตกแต่งติดตั้งไฟสปอตไลต์จำนวนมาก รบกวนสายตาผู้ใช้รถใช้ถนน มีความผิดตามกฎหมายปรับสูงสุดไม่เกิน 50,000 บาท
วันอังคารที่ 2 มีนาคม 2564
กรมการขนส่งทางบกเตือนรถบรรทุกที่มีการตกแต่งติดตั้งไฟสปอตไลต์จํานวนมาก รบกวนสายตาผู้ใช้รถใช้ถนน มีความผิดตามกฎหมายปรับสูงสุดไม่เกิน 50,000 บาท
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้รับการร้องเรียนจากประชาชนผู้ใช้รถใช้ถนนกรณีรถบรรทุกมีการตกแต่งติดตั้งไฟสปอตไลต์ (Spot light) ที่ด้านหน้ารถจํานวนมาก
ส่งผลกระทบต่อผู้ใช้รถใช้ถนนเกิดอาการสายตาพร่ามัว เนื่องจากโคมไฟสปอตไลต์มีความแตกต่างจากโคมไฟรถยนต์ โดยจะให้ความสว่างแบบเต็มพื้นที่โคมไม่มีการควบคุมการกระจายของแสง ไม่มีการจํากัดแนวของแสงเหมือนกับโคมไฟหน้ารถยนต์ที่จะมีแนวจํากัดแสง (Cut-off Line) เพื่อป้องกันแสงแยงตาผู้ขับรถที่ใช้ทางร่วมกัน ดังนั้น รถบรรทุกที่ติดตั้งไฟสปอตไลต์จึงก่อให้เกิดอันตรายและอาจเป็นเหตุให้เกิดอุบัติเหตุที่ส่งผลต่อการบาดเจ็บที่รุนแรงและเสียชีวิตได้ ทั้งนี้ ขบ. ได้กําหนดรายละเอียดโคมไฟสําหรับรถบรรทุกไว้แล้วซึ่งเจ้าของรถต้องปฏิบัติตามอย่างเคร่งครัด ประกอบด้วย โคมไฟแสงพุ่งไกล (ไฟสูง) แสงขาว/เหลืองอ่อน จํานวน 2 ดวง ติดที่ด้านหน้าระดับเดียวกันทั้งข้างซ้ายและขวา โคมไฟแสงพุ่งต่ํา (ไฟต่ํา) แสงขาว/เหลืองอ่อน จํานวน 2 ดวง ติดที่ด้านหน้าระดับเดียวกันทั้งข้างซ้ายและขวา และต้องมีทิศทางส่องสว่างไปด้านหน้าโดยจะต้องไม่เบี่ยงเบนไปทางด้านขวา หรือส่องขึ้นสูงเกินไปจนทําให้รบกวนสายตาผู้อื่น โคมไฟแสดงความกว้าง (ไฟหรี่) แสงขาว/เหลืองอ่อน จํานวน 2 - 4 ดวง ติดที่ด้านหน้าระดับเดียวกันทั้งข้างซ้ายและขวา โคมไฟเลี้ยวชนิดไฟกระพริบแสงเหลือง ติดที่ด้านหน้า 2 ดวง ด้านท้าย 2 - 4 ดวง โคมไฟท้าย จํานวน 2 - 4 ดวง โคมไฟหยุด จํานวน 2 - 4 ดวง โคมไฟถอยแสงขาว จํานวนไม่เกิน 2 ดวง โคมไฟส่องป้ายทะเบียนแสงขาว อย่างน้อย 1 ดวง และโคมไฟแสดงส่วนสูงแสงเขียว จํานวน 4 ดวง ที่ด้านหน้าบนตัวถังส่วนบรรทุกหรือหลังคารถด้านหน้าและ 2 ดวงแสงแดงที่ด้านท้าย
รองอธิบดีกรมการขนส่งทางบก กล่าวเพิ่มเติมว่า ขบ. ได้กําชับสํานักงานขนส่งทุกแห่งดําเนินการเข้มงวดกวดขันรถบรรทุกในพื้นที่และบังคับใช้กฎหมายอย่างจริงจัง ซึ่งรถบรรทุกที่ติดตั้งไฟสปอตไลต์มีความผิดตามพระราชบัญญัติการขนส่งทางบก พ.ศ. 2522 มาตรา 71 ฐานใช้รถที่มีอุปกรณ์ส่วนควบไม่ถูกต้องตามที่กําหนดต้องระวางโทษปรับสูงสุดไม่เกิน 50,000 บาท และอาจถูกสั่งระงับการใช้รถจนกว่าจะดําเนินการแก้ไขเรียบร้อยแล้ว จึงขอให้เจ้าของรถบรรทุกให้ความสําคัญกับความปลอดภัย ห้ามดัดแปลงตกแต่งโคมไฟให้ผิดไปจากที่กําหนด นอกจากนี้ กรณีประชาชนได้รับความเดือดร้อนจากรถบรรทุกที่ติดตั้งไฟสปอตไลต์ สามารถแจ้งข้อมูลมายังศูนย์คุ้มครองผู้โดยสารและรับเรื่องร้องเรียน 1584 พร้อมหลักฐาน เช่น ภาพหรือคลิปวิดีโอบันทึกการกระทําความผิดชัดเจน วันเวลา สถานที่เกิดเหตุ รายละเอียดรถ ทะเบียนรถ รวบรวมแจ้งได้ที่ Line : @1584DLT
Facebook : 1584 ร้องเรียนรถโดยสารสาธารณะ เว็บไซต์ http://ins.dlt.go.th/cmpweb/ E-mail: dlt_1584complain@hotmail.com ขบ. จะดําเนินการตรวจสอบการกระทําความผิดและดําเนินการเปรียบเทียบปรับตามระเบียบ โดยค่าปรับส่วนแรกนําส่งเป็นรายได้แผ่นดินเพื่อนําไปพัฒนาประเทศ ส่วนที่เหลือจะนํามาจัดสรรเป็นค่าใช้จ่ายในการดําเนินการ และมอบให้ผู้แจ้งพฤติการณ์การกระทําความผิด เพิ่มประสิทธิภาพในการบังคับใช้กฎหมายตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-“อนุชา” ลงพื้นที่ตรวจตลาดประตูเชียงใหม่ เชื่อมั่นจะขยายต่อ โครงการคนละครึ่ง-เราชนะ ขอประชาชนร่วมมือเว้นระยะห่าง ล้างมือสวมหน้ากาก ร่วมกิจกรรมสงกรานต์ตามประเพณี งดรวมกลุ่ม
วันเสาร์ที่ 20 มีนาคม 2564
“อนุชา” ลงพื้นที่ตรวจตลาดประตูเชียงใหม่ เชื่อมั่นจะขยายต่อ โครงการคนละครึ่ง-เราชนะ ขอประชาชนร่วมมือเว้นระยะห่าง ล้างมือสวมหน้ากาก ร่วมกิจกรรมสงกรานต์ตามประเพณี งดรวมกลุ่ม
“อนุชา” ลงพื้นที่ตรวจตลาดประตูเชียงใหม่ เชื่อมั่นจะขยายต่อโครงการคนละครึ่ง-เราชนะ ขอประชาชนร่วมมือเว้นระยะห่าง ล้างมือสวมหน้ากาก ร่วมกิจกรรมสงกรานต์ตามประเพณี งดรวมกลุ่ม ป้องกันเกิดซูเปอร์สเปรดเดอร์
วันนี้ (20 มีนาคม 2564) เวลา 08.00 น. นายอนุชา นาคาศัย รัฐมนตรีประจําสํานักนายกรัฐมนตรี ลงพื้นที่ตรวจตลาดประตูเชียงใหม่ จ.เชียงใหม่ เพื่อติดตามโครงการคนละครึ่งและเราชนะ โดยรัฐมนตรีประจําสํานักนายกรัฐมนตรีกล่าวหลังจากการสอบถามพ่อค้าแม่ค้า พบว่ามีปัญหาเรื่องระบบแอปพลิเคชันขัดข้อง แต่โดยรวมแล้วพ่อค้าแม่ค้าและประชาชนชื่นชมรัฐบาล ว่าโครงการนี้ มีเสียงตอบรับว่าทําให้การค้าขายดีขึ้น ประชาชนมาจับจ่ายซื้อของ เกิดการหมุนเวียนจํานวนเงิน ทําให้มีรายได้เพิ่มจากเดิมมากขึ้น โดยพ่อค้าแม่ค้าได้เสนอให้เพิ่มระยะเวลาการใช้วงเงินในโครงการให้ไวขึ้นกว่าเดิม เพราะมีประชาชนมาใช้จ่ายตั้งแต่เช้าทําให้เสียโอกาสไม่สามารถใช้วงเงินได้ ต้องรอเวลา 06.00 น. ซึ่งตรงนี้จะได้นําข้อคิดเห็นไปเสนอต่อไป สําหรับการต่อโครงการฯ นั้น รัฐมนตรีประจําสํานักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีมีนโยบายให้สานต่อโครงการที่ประสบความสําเร็จเกิดประโยชน์ต่อประชาชน เชื่อว่ารัฐบาลจะสานโครงการต่อไปอย่างแน่นอน
ขณะที่มติ ศบค. ที่ออกมาว่า ไม่ให้มีการสาดน้ํา ประแป้งในเทศกาลสงกรานต์ แต่เป็นการรดน้ําดําหัว จัดกิจกรรมพิธีตามประเพณีได้เท่านั้นจะต้องกําชับประชาชนอะไรเพิ่มเติมหรือไม่ รัฐมนตรีประจําสํานักนายกรัฐมนตรีกล่าวว่า จะต้องมีการเว้นระยะห่างและสวมหน้ากากอนามัย รวมถึงจะต้องระมัดระวังในการรวมกลุ่มกัน เพราะการรวมตัวกันทํากิจกรรมจํานวนมากอาจจะทําให้เกิดซูเปอร์สเปรดเดอร์ขึ้นได้จึงต้องระมัดระวัง เมื่อสถานการณ์โควิดถือว่าเบาบางลงรัฐบาลจึงผ่อนคลายมาตรการให้สามารถจัดกิจกรรมสงกรานต์ได้เพียงแต่ไม่ให้สาดน้ําประแป้งแต่ดําเนินกิจกรรมอื่น ๆ ตามประเพณีได้ โดยขอไม่ให้มีการรวมกลุ่มกันเป็นคนหมู่มาก เช่น การสรงน้ําพระ สําหรับสถานที่ท่องเที่ยว วัด ที่อยู่ในกํากับของสํานักนายกรัฐมนตรี ได้กําชับเป็นพิเศษเรื่องการจัดกิจกรรมแบบ New Normal พร้อมกันนี้รัฐมนตรีประจําสํานักนายกรัฐมนตรีได้เชิญชวนประชาชนให้ออกมาท่องเที่ยวช่วงสงกรานต์ ทํากิจกรรมร่วมกันในครอบครัว ทําบุญตามประเพณี
ส่วนบทลงโทษ ถ้าหากมีการฝ่าฝืนเล่นน้ําและประแป้ง รัฐมนตรีประจําสํานักนายกรัฐมนตรีระบุว่าให้เป็นไปตามบทลงโทษของกฎหมายตาม พ.ร.บ.โรคติดต่อ เชื่อว่าถ้าทุกคนรักษาตามมาตรการที่มีอยู่ในแต่ละจังหวัด รวมถึงมาตรการของรัฐบาลถือว่าเพียงพอแล้ว ขออย่าเป็นกังวลร่วมมือกันเพื่อให้เศรษฐกิจเดินหน้าต่อไปได้
รัฐบาลไทย-ข่าวทำเนียบรัฐบาล-พิธีเปิดศูนย์ฝึกอบรม Lean IoT Plant Management Execution (LIPE)
วันพุธที่ 3 มีนาคม 2564
พิธีเปิดศูนย์ฝึกอบรม Lean IoT Plant Management Execution (LIPE)
รองปลัดจุลพงษ์ฯ เป็นประธานในพิธีเปิดศูนย์ฝึกอบรม Lean IoT Plant Management Execution (LIPE)
วันนี้ (3 มีนาคม 2564) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดศูนย์ฝึกอบรม Lean IoT Plant Management Execution (LIPE) พร้อมเยี่ยมชม ศูนย์ฝึกอบรม Lean IoT Plant Management Execution (LIPE) ที่มีการจัดหลักสูตรการฝึกอบรมผู้ประกอบการ ในปี พ.ศ. 2564 นี้ จํานวน 20 รุ่น รวมทั้งหมด 400 คน โดยโครงการนี้มีวัตถุประสงค์เพื่อช่วยยกระดับการพัฒนาบุคลากรในภาคอุตสาหกรรมในการนําระบบ IoT มาประยุกต์ใช้ในอุตสาหกรรมการผลิตของประเทศ เพื่อการพัฒนาและปรับปรุงกระบวนการผลิตให้มีประสิทธิภาพเพิ่มขึ้น รวมทั้งสร้างรากฐานที่สําคัญสําหรับการนําเทคโนโลยีระบบอัตโนมัติเข้ามาเพิ่มประสิทธิภาพในภาคอุตสาหกรรมการผลิตของไทยมากขึ้น ซึ่งเป็นส่วนหนึ่งในการขับเคลื่อนอุตสาหกรรมประเทศให้ก้าวสู่ Industry 4.0 ตามนโยบายของรัฐบาล อีกทั้งยังเป็นความร่วมมือกับรัฐบาลประเทศญี่ปุ่น ผ่านทางกระทรวงพาณิชย์และอุตสาหกรรม (METI) เพื่อยกระดับการพัฒนาอุตสาหกรรมไทยสู่อุตสาหกรรม 4.0 ภายใต้กรอบโครงการ “Connected Industry” โดยมีนายภาสกร ชัยรัตน์ และนายเจตนิพิฐ รอดภัย รองอธิบดีกรมส่งเสริมอุตสาหกรรม ณ อาคารกองพัฒนานวัตกรรมและเทคโนโลยีอุตสาหกรรม กรมส่งเสริมอุตสาหกรรม (กล้วยน้ําไท)
รัฐบาลไทย-ข่าวทำเนียบรัฐบาล-แอปพลิเคชัน depa PM 2.5
วันพฤหัสบดีที่ 11 มีนาคม 2564
แอปพลิเคชัน depa PM 2.5
25 สิงหาคม 2563
แอปพลิเคชัน depa PM 2.5 ที่สํานักงานส่งเสริมเศรษฐกิจดิจิทัลร่วมกับ บริษัท แอดวานซ์ อินโฟร์ เซอร์วิส จํากัด (มหาชน) หรือ เอไอเอส ติดตั้งเซนเซอร์ตรวจวัดอุณหภูมิ ความชื้น และฝุ่นละอองขนาดเล็ก PM 2.5 ที่จะเป็นเครื่องมือให้กับประชาชนได้ใช้รับมือกับปัญหาฝุ่นควันและมลพิษ โดยนําร่องในพื้นที่ 3 จังหวัดในอีอีซี (ระยอง ชลบุรี และฉะเชิงเทรา) ที่ได้รับผลกระทบจากปัญหามลพิษ เนื่องจากเป็นพื้นที่ที่มีโรงงานขนาดใหญ่ และระบบการขนส่งทั้งทางรถบรรทุกและเรือจํานวนมาก
รัฐบาลไทย-ข่าวทำเนียบรัฐบาล-ข่าวดี! R&I คงอันดับความน่าเชื่อถือเศรษฐกิจไทย
วันจันทร์ที่ 15 มีนาคม 2564
ข่าวดี! R&I คงอันดับความน่าเชื่อถือเศรษฐกิจไทย
...
บริษัท Rating and Investment Information, Inc. หรือ R&I ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่น เผยแพร่ประกาศคงอันดับความน่าเชื่อถือของประเทศไทย (Sovereign Credit Rating) อยู่ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
.
แสดงถึงความเชื่อมั่นในแนวทางการดําเนินโยบายของรัฐบาล และทิศทางการเติบโตทางเศรษฐกิจของประเทศ ซึ่งมีแนวโน้มที่จะฟื้นตัวและเติบโต
.
เหตุผลเพราะ มีการดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและการพัฒนาเขตเศรษฐกิจพิเศษภาคตะวันออก (EEC) ,การลงทุนโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะส่งผลให้ประเทศมีศักยภาพในการเจริญเติบโตทางเศรษฐกิจในระยะยาว และหลุดพ้นจากการติดกับดักรายได้ปานกลาง
.
นอกจากนี้ ยังเห็นว่าการบริหารจัดการด้านการคลังที่มีประสิทธิภาพและมีรูปธรรมชัดเจน ภาคการเงินต่างประเทศยังคงมีความเข้มแข็ง โดยมีดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง ซึ่ง R&I เชื่อมั่นว่า เศรษฐกิจไทยปี 2564 จะฟื้นตัวและเติบโตอย่างค่อยเป็นค่อยไป และจะช่วยฟื้นฟูการลงทุนภายในประเทศในระยะต่อไป
.
อ้างอิงจากhttps://bit.ly/2N90beX
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยืนยัน! รัฐ-เอกชน ร่วมมือบริหารจัดการหนี้ผู้กู้ กยศ.
วันอังคารที่ 9 มีนาคม 2564
ยืนยัน! รัฐ-เอกชน ร่วมมือบริหารจัดการหนี้ผู้กู้ กยศ.
...
กรณีมีผู้แสดงความไม่เห็นด้วย หลังกองทุนเงินให้กู้ยืมเพื่อการศึกษา (กยศ.) ออกหนังสือแจ้งภาคเอกชน หักเงินเดือนพนักงานที่กู้ยืมเงิน และนําส่งเงินชําระคืนกองทุนฯ หากไม่ดําเนินการจะต้องชดใช้เงินเพิ่มในอัตรา 2% ต่อเดือน ถือว่าผลักภาระความรับผิดชอบหนี้ให้ภาคเอกชน
.
เรื่องนี้ กยศ. ชี้แจงว่า ที่ผ่านมาได้ชี้แจงให้นายจ้างได้ทราบถึงเหตุผลและความจําเป็นในการหักเงินจากบัญชีเงินเดือนลูกหนี้เพื่อชําระเงินคืน ตั้งแต่เดือนมิ.ย. 61 เริ่มจากหน่วยงานราชการ หน่วยงานรัฐ รัฐวิสาหกิจ และหน่วยงานเอกชน มีหน่วยงานที่ต้องแจ้งหักเงินเดือนทั้งหมดราว 107,000 แห่ง และมีผู้กู้ยืมที่อยู่ในเกณฑ์หักเงินเดือน 1,735,000 ราย ตลอด 2 ปีที่ผ่านมา นายจ้างทุกภาคส่วนให้ความร่วมมือเป็นอย่างดี
.
สําหรับขั้นตอนการหักเงินเดือนลูกหนี้ กยศ. ผ่านองค์กรนายจ้างนั้น จะส่งหนังสือแจ้งหักเงินเดือนไปยังที่อยู่ตามทะเบียนบ้านของผู้กู้ล่วงหน้าไม่น้อยกว่า 60 วัน จากนั้นจะส่งหนังสือแจ้งให้นายจ้างทราบถึงข้อมูลของผู้กู้และจํานวนเงินที่ต้องหักนําส่งล่วงหน้าประมาณ 30 วัน
.
นายจ้างสามารถตรวจสอบข้อมูลที่ต้องหักและนําส่ง ผ่านระบบรับชําระเงินกู้ยืมคืน กยศ. ผ่านกรมสรรพากร (e-PaySLF) โดยเข้าใช้งานได้ที่เว็บไซต์www.studentloan.or.thซึ่งกองทุนจะอัปเดตข้อมูลที่ต้องหักและนําส่งแจ้งให้นายจ้างทราบผ่านระบบดังกล่าวในทุกวันที่ 5 ของเดือน
.
เมื่อพนักงานได้รับเงินเดือน ลําดับการหักเงินจะเริ่มจาก 1. หักภาษี ณ ที่จ่าย 2. หักจากกองทุนบําเหน็จบํานาญข้าราชการ หรือกองทุนสํารองเลี้ยงชีพ และกองทุนประกันสังคม และ 3. หักเงินกองทุน กยศ.
.
ส่วนข้อกังวลว่า หากนายจ้างไม่หักเงินตามที่ได้รับแจ้ง จะต้องชดใช้เงินตามจํานวนที่กองทุนแจ้งให้ทราบ และต้องจ่ายเงินเพิ่มในอัตรา 2% ต่อเดือน ของเงินที่ไม่ได้นําส่ง กรณีนี้หากหน่วยงานแจ้งเหตุผลข้อขัดข้องที่ไม่สามารถดําเนินการหักเงินเดือนผู้กู้ยืมได้ สามารถขออนุโลมและผ่อนผันได้ โดยปัจจุบันยังไม่เคยเรียกชดใช้เงินหรือเรียกเงินเพิ่มจากนายจ้างแต่อย่างใด
.
การคํานวณยอดหักเงินเดือน จะใช้ยอดหนี้ตามตารางชําระรายปี หารด้วย 12 เดือน หรือจํานวนเดือนที่เหลือก่อนถึงวันครบกําหนดชําระหนี้ (5 ก.ค. ของทุกปี) และในงวดปีถัดไปจะเริ่มหักเงินเดือนตั้งแต่เดือนกรกฎาคมของทุกปีจนกว่าจะชําระหนี้เสร็จสิ้น
.
อย่างไรก็ตาม ผู้กู้ยืมเงินที่ไม่สามารถชําระตามอัตราที่แจ้ง สามารถขอลดจํานวนการหักเงินเดือนได้ด้วยตนเองผ่านแอปพลิเคชัน “กยศ. Connect” โดยอนุโลมให้ชําระขั้นต่ําเพียง 100 บาท แต่ต้องชําระเงินในส่วนที่ขาดไปของงวดนั้นให้ครบตามจํานวนก่อนวันครบกําหนดชําระหนี้รายปี
.
ปัจจุบัน กยศ. ไม่ได้ใช้งบประมาณแผ่นดินมาตั้งแต่ปี 2561 โดยใช้เงินชําระหนี้ของผู้กู้ยืมของรุ่นพี่หมุนเวียนเพื่อส่งต่อโอกาสทางการศึกษาให้แก่รุ่นน้อง
.
สําหรับปีการศึกษา 2564 นี้กองทุนได้เตรียมเงินกู้ยืมเพื่อการศึกษา จํานวน 38,000 ล้านบาท สําหรับนักเรียน นักศึกษาผู้กู้ยืมจํานวน 624,000 รายไว้เรียบร้อยแล้ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เป็นประธานประชุมบอร์ด 5G แห่งชาติ
วันจันทร์ที่ 8 มีนาคม 2564
นายกฯ เป็นประธานประชุมบอร์ด 5G แห่งชาติ
นายกฯ เป็นประธานประชุมบอร์ด 5G แห่งชาติ
เมื่อวันที่8มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะกรรมการขับเคลื่อน5Gแห่งชาติครั้งที่1-2564โดยมีพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมณตึกภักดีบดินทร์ทําเนียบรัฐบาลสําหรับการประชุมคณะกรรมการขับเคลื่อน5Gแห่งชาติเพื่อผลักดันการพัฒนาเทคโนโลยี5Gของไทยซึ่งคณะกรรมการมีอํานาจหน้าที่สําคัญในการกําหนดทิศทางการขับเคลื่อนยุทธศาสตร์5Gของประเทศไทยเป็นกลไกสําคัญในการขับเคลื่อน5Gของประเทศพร้อมผลักดันการพัฒนาเทคโนโลยี5Gให้บรรลุตามทิศทางการพัฒนาที่ได้กําหนดไว้
***********
รัฐบาลไทย-ข่าวทำเนียบรัฐบาล-ดีอีเอส ขายความสำเร็จพัฒนาแอปหนุนการพัฒนาทุกมิติเวที WSIS Forum 2021
วันพุธที่ 24 มีนาคม 2564
ดีอีเอส ขายความสําเร็จพัฒนาแอปหนุนการพัฒนาทุกมิติเวที WSIS Forum 2021
ดีอีเอส ขายความสําเร็จพัฒนาแอปหนุนการพัฒนาทุกมิติเวที WSIS Forum 2021
“เนวินธุ์”ผู้ช่วยรัฐมนตรีประจํากระทรวงดิจิทัลฯร่วมเวทีWSIS Forum 2021ผ่านระบบประชุมออนไลน์นําเสนอความสําเร็จประเทศไทยพัฒนาแอปหนุนดิจิทัลขับเคลื่อนในทุกมิติและจัดการสถานการณ์โควิด-19ปลื้มโครงการศูนย์ดิจิทัลชุมชนฝ่าด่านกว่าพันโครงการจากทั่วโลกเข้าท้าชิงรางวัลWSIS Prize 2021
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวานนี้(23มีนาคม2564)ได้เข้าร่วมการประชุมWorld Summit on the Information Society Forum (WSIS) 2021ของสหภาพโทรคมนาคมระหว่างประเทศ(ITU) ซึ่งจัดขึ้นในรูปแบบออนไลน์โดยหัวข้อหลักของการประชุมปีนี้คือ“ICTs for Inclusive Resilient and Sustainable Societies and Economiesโดยในฐานะผู้แทนจากประเทศไทยได้ร่วมกล่าวถ้อยแถลงในช่วงHigh-level Policy Sessionsซึ่งกําหนดหัวข้อไว้14หัวข้อให้ประเทศสมาชิกเลือกนําเสนอตามความสนใจ
สําหรับหัวข้อที่กระทรวงฯนําเสนอคือICT Applications and Services ซึ่งเกี่ยวข้องกับนโยบายของไทยในการส่งเสริมการพัฒนาและการใช้แอปพลิเคชันและการให้บริการด้านICTและดิจิทัลเพื่อพัฒนาบริการภาครัฐภาคเอกชนและยกระดับคุณภาพชีวิตของประชาชน
“เรานําเสนอเกี่ยวกับการขับเคลื่อนแผนยุทธศาสตร์ชาติ 20ปีและแผนพัฒนาเศรษฐกิจดิจิทัลและสังคมที่ส่งเสริมให้เกิดการพัฒนาแอปและการให้บริการด้านICTและดิจิทัลอาทิการสนับสนุนผู้ประกอบการดิจิทัลเข้าถึงแหล่งเงินทุนผ่านโครงการและกิจกรรมต่างๆการพัฒนาระบบคลาวด์กลางภาครัฐ(GDCC) การจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐ(GBDi)รวมทั้งการใช้แอปพลิเคชันบนมือถือได้แก่หมอชนะและThailand Plusเพื่อใช้ในการบริหารจัดการสถานการณ์โควิด-19”นายเนวินธุ์กล่าว
นอกจากนี้ประเทศไทยยังสนอให้ITUและประเทศสมาชิกร่วมมือกันเพื่อส่งเสริมการใช้ประโยชน์จากเทคโนโลยีและแอปพลิเคชั่นต่างๆการลดช่อว่างทางดิจิทัลเพื่อนําไปสู่การบรรลุเป้าหมายการพัฒนาที่ยั่งยืน(SDG)ไปด้วยกัน
ทั้งนี้WSIS Forumเป็นการประชุมระดับโลกในกรอบสหประชาชาติสําหรับผู้มีพันธกิจเกี่ยวข้องกับงานด้านเทคโนโลยีสารสนเทศและการสื่อสาร(ICT)เพื่อการพัฒนาและเป็นเวทีสําหรับการแลกเปลี่ยนข้อมูลการสร้างและพัฒนาองค์ความรู้และแลกเปลี่ยนแนวปฏิบัติที่เป็นเลิศรวมถึงการกําหนดแนวทางการพัฒนาและสร้างเครือข่ายในการทํางานร่วมกันโดยมีผู้แทนระดับสูงจากภาครัฐภาคเอกชนของประเทศสมาชิกITUและองค์การระหว่างประเทศเข้าร่วมอาทิรัฐมนตรีด้านICTและดิจิทัลจากประเทศโปแลนด์และโปรตุเกสวุฒิสภาจากประเทศบาร์เบโดสและผู้แทนจากInternet Society Foundation
นายเนวินธุ์กล่าวว่าในปีนี้โครงการศูนย์ดิจิทัลชุมชน(Digital Community Center Project)ของประเทศไทยยังเป็นโครงการหนึ่งเดียวของไทยที่ได้รับคัดเลือกให้ติด1ใน360โครงการที่เข้ารอบจากทั้งหมด1,270โครงการทั่วโลกและถูกเสนอเป็น1ใน20โครงการในหมวดสังคมและจริยธรรมของเทคโนโลยีสารสนเทศ(Ethical Dimensions of the Information Society)ที่จะเข้าไปร่วมชิงรางวัลWSIS Prize 2021
ดังนั้นอยากเชิญชวนให้คนไทยช่วยกันร่วมโหวตสนับสนุนโครงการศูนย์ดิจิทัลชุมชน(Digital Community Center Project)เพื่อคว้ารางวัลระดับโลกWSIS Prize 2021โดยโครงการที่ได้รับคะแนนโหวตสูงสุด5อันดับในแต่ละหมวดจะผ่านเข้าไปในรอบการคัดเลือกต่อไปสามารถร่วมโหวตออนไลน์ตั้งแต่วันนี้- 31มี.ค. 64คลิกเข้าไปที่https://qrgo.page.link/iSMF4เพื่อดูรายละเอียดในไฟล์คู่มือการโหวตลงคะแนนเสียง
****************
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม พร้อมรองรับเที่ยวบินเส้นทางข้ามภาค ลดเวลาในการเดินทาง กระตุ้นเศรษฐกิจภายในประเทศ
วันพฤหัสบดีที่ 25 มีนาคม 2564
กรมท่าอากาศยาน กระทรวงคมนาคม พร้อมรองรับเที่ยวบินเส้นทางข้ามภาค ลดเวลาในการเดินทาง กระตุ้นเศรษฐกิจภายในประเทศ
นายอภิรัฐ ไชยวงศ์น้อย อธิบดีกรมท่าอากาศยาน กล่าวว่า กรมท่าอากาศยานมีความพร้อม และให้ความมั่นใจกับผู้โดยสารในการเปิดให้บริการเที่ยวบินเพิ่มมากขึ้น
เพื่อตอบรับความต้องการการเดินทางที่เพิ่มสูงขึ้นอย่างต่อเนื่อง ภายหลังรัฐบาลประกาศผ่อนปรนมาตรการ กิจการ และกิจกรรมเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) โดยมีเที่ยวบินเส้นทางข้ามภาคให้บริการในกําหนดการบินประจําฤดูร้อนปี 2564 (วันที่ 28 มีนาคม 2564 -30 ตุลาคม 2564) เพื่ออํานวยความสะดวกให้แก่ผู้โดยสาร ลดระยะเวลาในการเดินทางระหว่างภาค ส่งเสริมภาคธุรกิจ และเศรษฐกิจ การเดินทางท่องเที่ยวภายในประเทศมากยิ่งขึ้น
โดยสายการบินที่เปิดให้บริการบินข้ามภาค ประกอบด้วย
1. สายการบินไทยแอร์เอเชีย เส้นทางกระบี่-เชียงใหม่ สุราษฎร์ธานี-เชียงใหม่ ขอนแก่น-เชียงใหม่ ขอนแก่น-หาดใหญ่ ขอนแก่น-ภูเก็ต อุดรธานี-ภูเก็ต อุดรธานี-อู่ตะเภา หัวหิน-เชียงใหม่ และหัวหิน-อุดรธานี
2. สายการบินนกแอร์ เส้นทางขอนแก่น-เชียงใหม่
3. สายการบินไทยไลอ้อนแอร์ เส้นทางอุดรธานี-หาดใหญ่
4. สายการบินไทยสมายล์ เส้นทางนครศรีธรรมราช-เชียงใหม่
5. สายการบินไทยเวียตเจ็ทแอร์ เส้นทางนครศรีธรรมราช-เชียงใหม่
ทั้งนี้ นายอภิรัฐ ยังกล่าวต่อถึงการอํานวยความสะดวกและสร้างความมั่นใจในการเดินทางแก่ผู้โดยสาร กรมท่าอากาศยานยังคงปฏิบัติตามมาตรการต่าง ๆ ของกระทรวงสาธารณสุขอย่างเข้มงวด โดยทุกท่าอากาศยานได้มีการฉีดพ่นน้ํายาฆ่าเชื้อ ทําความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจลแอลกอฮอล์แก่ผู้โดยสาร เพื่อความสะอาดและสร้างความมั่นใจแก่ผู้โดยสาร สําหรับผู้โดยสารที่เดินทางในช่วงนี้ ต้องตรวจคัดกรองวัดอุณหภูมิทั้งขาเข้า - ขาออก และต้องเช็คอิน/เช็คเอาท์แอปพลิเคชั่นไทยชนะ/หมอชนะ ทุกครั้งที่ใช้บริการ รวมถึงปฏิบัติตนตามเงื่อนไขในประกาศของแต่ละจังหวัด อีกทั้ง กรมท่าอากาศยานแนะนําให้ผู้โดยสารดาวน์โหลด Application : ThaiFlightInfo ลงทะเบียนยืนยันตัวตนล่วงหน้า จะสามารถนํา QR Code มาใช้กับระบบคัดกรองของกรมท่าอากาศยานได้อย่างรวดเร็ว และ ThaiFlightInfo ยังสามารถเช็คเที่ยวบินได้แบบ Real Time ซึ่งผู้โดยสารสามารถดูเที่ยวบินได้อย่างแม่นยํา โดยสามารถดาวน์โหลดได้ทั้งระบบ IOS และ Andriod
รัฐบาลไทย-ข่าวทำเนียบรัฐบาล-นรม.และรมว.กห.ย้ำกองทัพ คุมเข้มคัดกรองพื้นที่ชายแดนและร่วมบริจาคโลหิตช่วยผู้ป่วย
วันศุกร์ที่ 5 มีนาคม 2564
นรม.และรมว.กห.ย้ํากองทัพ คุมเข้มคัดกรองพื้นที่ชายแดนและร่วมบริจาคโลหิตช่วยผู้ป่วย
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 4 มี.ค.64 : 1330 พล.อ.ชัยชาญ ช้างมงคล รมช.กห. พร้อม ปล.กห. ได้ประชุมร่วมกับ นขต.กห.และเหล่าทัพ ณ ศาลาว่าการกลาโหม
เพื่อติดตามการปฏิบัติงานของทุกเหล่าทัพในการสนับสนุนการป้องกันและแก้ปัญหาการแพร่ระบาดของ COVID-19
พล.อ.ชัยชาญ’ ได้กล่าวย้ําว่า พล.อ.ประยุทธ์ จันทร์โอชา นรม.และรมว.กห. ได้แสดงความขอบคุณกําลังพลของทุกเหล่าทัพ ที่ปฏิบัติงานสนับสนุนการป้องกันและแก้ไขปัญหาการแพร่ระบาดของ COVID-19 ต่อเนื่องที่ผ่านมา โดยกําชับให้กองกําลังป้องกันชายแดนประสานการทํางานกับตํารวจ คงความเข้มข้นเฝ้าระวังและสกัดกั้นการลักลอบเข้าเมืองโดยผิดกฏหมาย โดยเฉพาะพื้นที่ด้านตะวันตก ควบคู่กับการคงความต่อเนื่องสนับสนุนการตรวจคัดกรองประชาชนที่เดินทางเข้ามาในประเทศทั้งทางบก ทางน้ําและท่าอากาศยาน การสนับสนุนดูแลพื้นที่เสี่ยงการแพร่ระบาดของโรค พร้อมทั้งขอให้กําลังพลทุกเหล่าทัพที่มีความพร้อม ร่วมสนับสนุนการบริจาคโลหิตให้สภากาชาดไทยซึ่งยังคงขาดแคลน เพื่อช่วยเหลือผู้ป่วยที่ต้องเข้ารับการรักษาเร่งด่วน
พร้อมกันนี้ รมช.กห.ได้กําชับทุกหน่วยงานตั้งอยู่ในความไม่ประมาท ให้เตรียมความพร้อมกําลังพลสนับสนุนการบริหารจัดการเร่งด่วนในพื้นที่ควบคุมโรคสูงสุดและเข้มงวดเมื่อจําเป็น ควบคู่กับโรงพยาบาลสนามทั้ง 30 แห่ง ( 7,822 เตียง) ให้พร้อมรองรับสถานการณ์การระบาดของโรคอาจเกิดขึ้น รวมทั้งขอให้ดํารงความต่อเนื่องในการบริหารจัดการสถานกักกันควบคุมโรคแห่งรัฐ ทั้ง SQ และ ASQ รวม 156 แห่ง ( มีผู้ผ่านการคัดกรองแล้ว 213,411 คน พักอยู่ระหว่างคัดกรอง 13,482 คน พบผู้ติดเชื้อสะสม 1,694 ราย ) และขอขอบคุณในการบริหารจัดการดูแลคนไทยที่เดินทางกลับจากต่างประเทศต่อเนื่องที่ผ่านมาให้มีมาตรฐานที่ใกล้เคียงกันเป็นอย่างดี โดยเฉพาะการได้รับการแสดงความชื่นชมจากสมาคมคนไทยในบาเรนห์ และเอกอัครราชทูตไทยประจําบาเรนห์
รัฐบาลไทย-ข่าวทำเนียบรัฐบาล-หมอห่วงสุขภาพประชาชนช่วงฤดูร้อน เสี่ยงภาวะขาดน้ำ ลมแดด
วันอาทิตย์ที่ 7 มีนาคม 2564
หมอห่วงสุขภาพประชาชนช่วงฤดูร้อน เสี่ยงภาวะขาดน้ํา ลมแดด
กระทรวงสาธารณสุข เตือนประชาชนช่วงฤดูร้อน อากาศร้อนจัด แดดแรง เสี่ยงภาวะขาดน้ํา ลมแดด แนะดื่มน้ําให้มากขึ้น ไม่ดื่มเครื่องดื่มแอลกอฮอล์ เลี่ยงทํากิจกรรมกลางแดดจัดเป็นเวลานาน สวมเสื้อผ้าที่ระบายอากาศได้ดี
กระทรวงสาธารณสุข เตือนประชาชนช่วงฤดูร้อน อากาศร้อนจัดแดดแรง เสี่ยงภาวะขาดน้ํา ลมแดด แนะดื่มน้ําให้มากขึ้น ไม่ดื่มเครื่องดื่มแอลกอฮอล์ เลี่ยงทํากิจกรรมกลางแดดจัดเป็นเวลานาน สวมเสื้อผ้าที่ระบายอากาศได้ดี
นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ขณะนี้ประเทศไทยได้เข้าสู่ฤดูร้อนแล้ว ส่งผลให้มีสภาพอากาศร้อนจัดแดดแรง อาจเกิดอาการป่วยได้ง่าย พบอาการได้ตั้งแต่อาการเล็กน้อย เช่น ผื่น ผดแดด บวมแดด ตะคริวแดด การเกร็งจากแดด ส่วนอาการที่รุนแรงพบได้ เช่น เพลียแดด ภาวะขาดน้ําที่เสี่ยงต่อการเกิดโรคลมแดดหรือฮีทสโตรก (Heat Stroke) โดยจะมีอาการอ่อนเพลีย คลื่นไส้อาเจียน ไม่มีเหงื่อออก ตัวร้อนจัด ปวดศีรษะ ชีพจรเต้นเร็ว ความดันโลหิตลดลง และอาจทําให้เสียชีวิตได้ทันทีหากได้รับความร้อนมากเกินไป และไม่ได้รับการช่วยเหลืออย่างถูกวิธี
นายแพทย์ณรงค์กล่าวต่อว่า การดูแลตนเองในสภาพอากาศร้อน แดดแรง โดยเฉพาะ 6 กลุ่มเสี่ยง ได้แก่
1.ผู้ที่ทํางานหรือทํากิจกรรมกลางแดด2.เด็กอายุต่ํากว่า 5 ปีและผู้สูงอายุ3.ผู้ที่มีโรคประจําตัว เช่น โรคหัวใจโรคหลอดเลือดสมอง โรคความดันโลหิตสูง4.คนอ้วน5.ผู้ที่พักผ่อนไม่เพียงพอ และ6.ผู้ที่ดื่มเครื่องดื่มแอลกอฮอล์ ควรหลีกเลี่ยงการอยู่กลางแดดจัด สวมใส่เสื้อผ้ามีสีอ่อนไม่หนา ระบายความร้อนได้ดี สวมแว่นกันแดด สวมหมวก กางร่ม ดื่มน้ําสะอาดให้เพียงพอ อย่างน้อยวันละ6-8แก้ว หากจําเป็นต้องทํางานกลางแจ้งหรือกลางแดด ไม่ปล่อยให้ร่างกายขาดน้ําจนรู้สึกกระหายหรือริมฝีปากแห้ง ที่สําคัญให้หลีกเลี่ยงการดื่มเครื่องดื่มแอลกอฮอล์
ทั้งนี้ หากพบผู้มีอาการสงสัยว่าเจ็บป่วยจากสภาวะอากาศร้อน ควรปฐมพยาบาลเบื้องต้น โดยรีบนําผู้ป่วยเข้าในที่ร่ม อากาศถ่ายเทสะดวก ให้ดื่มน้ําเย็น ให้นอนราบและยกเท้าทั้งสองข้างขึ้นสูง ใช้ผ้าชุบน้ําเย็นหรือน้ําแข็งประคบตามหน้าผาก ซอกคอ รักแร้ ขาหนีบ ร่วมกับใช้พัดลมเป่าช่วยระบายความร้อน เพื่อลดอุณหภูมิของร่างกายให้ต่ําลงโดยเร็วที่สุด ถ้ามีอาการรุนแรง หมดสติ ให้รีบนําส่งโรงพยาบาลทันที หรือโทรสายด่วน 1669
******************************7 มีนาคม 2564
รัฐบาลไทย-ข่าวทำเนียบรัฐบาล-ดีอีเอส เปิดสถิติเฟคนิวส์โควิดรอบใหม่ แค่ 2 เดือนแซงหน้าตัวเลขทั้งปี 2563
วันจันทร์ที่ 8 มีนาคม 2564
ดีอีเอส เปิดสถิติเฟคนิวส์โควิดรอบใหม่ แค่ 2 เดือนแซงหน้าตัวเลขทั้งปี 2563
ดีอีเอส เปิดสถิติเฟคนิวส์โควิดรอบใหม่ แค่ 2 เดือนแซงหน้าตัวเลขทั้งปี 2563
กระทรวงดิจิทัลฯพบจํานวนการแจ้งเบาะแสข่าวปลอมเกี่ยวกับโควิด-19สูงกว่า35ล้านข้อความในช่วงการระบาดรอบล่าสุดแซงหน้ายอดทั้งปีที่เคยเก็บสถิติไว้ตลอดปีแรกของการจัดตั้งศูนย์ต่อต้านข่าวปลอมถึง2เท่าตัวเผย5อันดับข่าวปลอมโควิดที่ถูกแชร์ซ้ําบ่อยสุดรอบเดือนก.พ. 64
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อํานวยการศูนย์ต่อต้านข่าวปลอมกล่าวว่าศูนย์ต่อต้านข่าวปลอมได้สรุปข้อมูลจากการแจ้งเบาะแสและการใช้สื่อโซเชียลมีเดียในโลกออนไลน์เกี่ยวกับสถานการณ์โควิด-19ในช่วงการระบาดรอบที่2ระหว่างวันที่19ธ.ค. 63-28ก.พ. 64พบข้อความที่เกี่ยวข้องทั้งหมดจํานวน35.47ล้านข้อความหลังจากคัดกรองแล้วพบข่าวที่เข้าหลักเกณฑ์2,784ข้อความโดยมีข่าวที่ต้องดําเนินการตรวจสอบทั้งหมด1,346เรื่องในช่วงกว่า2เดือนที่ผ่านมาทางศูนย์ต่อต้านข่าวปลอมได้มีการเผยแพร่ข่าวเกี่ยวกับโควิด-19ที่ผ่านการตรวจสอบสู่สาธารณะแล้วจํานวน140เรื่องโดยมีสัดส่วนของข่าวปลอมร้อยละ70ข่าวบิดเบือนร้อยละ20และข่าวจริงร้อยละ10
“ต้องยอมรับว่าสถานการณ์การระบาดโควิด-19รอบ2อยู่ในกระแสความสนใจของประชาชนอย่างมากทําให้มีการพูดถึงหัวข้อที่เกี่ยวข้องกับโควิดจํานวนมากโดยเฉพาะบนโลกโซเชียลส่งผลให้ตัวเลขการแจ้งเบาะแสข่าวปลอมในช่วงแค่2เดือนกว่าของการระบาดรอบใหม่พุ่งสูงขึ้นเกือบ2เท่าตัวเมื่อเทียบกับจํานวนข้อความแจ้งเบาะแสข่าวปลอมที่เกิดขึ้นตลอด1ปีแรกของการจัดตั้งศูนย์ฯซึ่งอยู่ที่18.81ล้านข้อความ(รวบรวมระหว่างพ.ย. 62 -ก.ย. 63)”นางสาวอัจฉรินทร์กล่าว
สําหรับข่าวเกี่ยวกับโควิด-19ที่ต้องดําเนินการตรวจสอบทั้งหมด1,346เรื่องพบว่าอันดับ1อยู่ในหมวดหมู่สุขภาพจํานวน719เรื่องคิดเป็น53%ตามมาด้วยหมวดหมู่นโยบายรัฐจํานวน615เรื่องคิดเป็น46%และหมวดหมู่เศรษฐกิจจํานวน12เรื่องคิดเป็น1%ส่วนหมวดหมู่ภัยพิบัติไม่พบเรื่องที่เข้าข่าย
ทั้งนี้ในรอบเดือนก.พ.ที่ผ่านมาศูนย์ต่อต้านข่าวปลอมพบว่ามีข่าวปลอมที่มักถูกนํามาแชร์ซ้ํามากสุด5อันดับแรกดังนี้ 1.อภ.เปิดรับอาสาสมัครทดลองวัคซีนโควิด-19ในไทย2.คลิปเสียงหมอศิริราชแนะให้กินยาเขียวเพื่อรักษาโควิด-19 3.จุฬาฯพบผู้ติดเชื้อโควิด-19จํานวน230ราย4.เชียงใหม่พบผู้ติดเชื้อโควิด-19รายใหม่10รายและ5.พบลูกตํารวจสภ.แม่ริมติดเชื้อโควิด-19จํานวน2รายตามลําดับ
**************
รัฐบาลไทย-ข่าวทำเนียบรัฐบาล-เดินหน้ารับมือภัยแล้ง ยกเคสโคราช - พิจิตร กรณีตัวอย่าง
วันอังคารที่ 9 มีนาคม 2564
เดินหน้ารับมือภัยแล้ง ยกเคสโคราช - พิจิตร กรณีตัวอย่าง
...
ก้าวเข้าสู่หน้าร้อน หน้าแล้งของไทยแล้ว รัฐบาลจะบริหารจัดการน้ําอย่างเต็มศักยภาพ รองรับสถานการณ์ขาดแคลนน้ํา เพื่อให้ประชาชนมีน้ํากินน้ําใช้อย่างเพียงพอ ทุกหน่วยจะร่วมกันสร้างความเข้าใจแก่ผู้นําชุมชนและกลุ่มผู้ใช้น้ํา เตรียมความพร้อมด้านเครื่องจักร เครื่องมือ กําลังเจ้าหน้าที่ และการกําหนดพื้นที่เสี่ยงขาดแคลนน้ํา ให้สามารถเข้าไปช่วยเหลือประชาชนได้อย่างทันท่วงที
.
สําหรับสถานการณ์ภัยแล้งที่ จ.นครราชสีมา จากการสํารวจพบว่า พื้นที่ส่วนใหญ่เป็นพื้นที่นอกเขตชลประทาน เช่น แหล่งน้ําชุมชนที่ใช้ผลิตน้ําประปาหมู่บ้านโนนกราด ต.ลําคอหงส์ อ.โนนสูง จ.นครราชสีมา ซึ่งอยู่ในความดูแลของ อบต.ลําคอหงษ์ ได้รับงบประมาณขุดสระเมื่อปี 2564 และเนื่องจากเพิ่งขุดเสร็จ จึงยังไม่มีน้ําไหลเข้าสระ
.
อบต.ลําคอหงษ์ ยืนยันว่าปัจจุบันยังมีน้ําเพียงพอไปจนถึงสิ้นเดือนเมษายนนี้ ส่วนปีที่ผ่านมากรมชลประทาน ได้ผันน้ําจากบึงพุดซา ระยะทางประมาณ 80 กม. เข้าไปช่วยเหลือ และจะจัดหาแหล่งน้ําใกล้เคียง เพื่อสูบน้ําไปเติมให้เป็นการถาวร เพื่อแก้ไขปัญหาระยะยาว
.
อีกกรณี คือ ฝายแม้วของชาวบ้านวังลูกช้าง ต.สามง่าม อ.สามง่าม จ.พิจิตร ไม่สามารถกักเก็บน้ําและแห้งลง ในระยะสั้นกรมชลประทานได้ขอการสนับสนุนการทําฝนหลวงจากกรมฝนหลวงและการบินเกษตร เพื่อเติมน้ําในพื้นที่ ส่วนระยะยาวได้เร่งก่อสร้างอาคารบังคับน้ําในแม่น้ํายม 3 แห่ง ได้แก่ ประตูระบายน้ําท่าแห คืบหน้าแล้ว 46% ประตูระบายน้ําวังจิก คืบหน้าแล้ว 44% และประตูระบายน้ําโพธิ์ประทับช้าง อยู่ระหว่างเตรียมการสร้าง หากแล้วเสร็จจะช่วยเก็บกักน้ําและบรรเทาความเดือดร้อนของประชาชนในพื้นที่ได้เป็นอย่างดี
.
อย่างไรก็ตาม หากประชาชนในพื้นที่ใดต้องการความช่วยเหลือ สามารถติดต่อได้ที่โครงการชลประทานใกล้บ้าน หรือ โทร. สายด่วนกรมชลประทาน 1460
#ไทยคู่ฟ้า#รวมไทยสร้างชาติ#ร่วมต้านโควิด19
-------------------